2019. gada \_\_. aprīlī Rīkojums Nr.

Rīgā (prot. Nr.  . §)

**Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai**

1.Apstiprināt Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (turpmāk – Valdības rīcības plāns).

2. Ministrijām, Valsts kancelejai, Korupcijas novēršanas un apkarošanas birojam, Sabiedrības integrācijas fondam un Pārresoru koordinācijas centram (turpmāk – iestādes), plānojot un īstenojot Valdības rīcības plānā iekļautos pasākumus, ievērot attiecīgā gada likumos par valsts budžetu un par vidēja termiņa budžeta ietvaru paredzēto finansējuma apmēru.

3. Noteikt, ka Valdības rīcības plānā iekļautie finansiāli ietilpīgie pasākumi ir īstenojami ievērojot Latvijas Republikas Ministru kabinetu veidojošo 13.Saeimas frakciju 2019. gada 23.janvārī parakstīto Fiskālās disciplīnas līgumu un Ministru kabinetam budžeta izskatīšanas procesā lemjot par budžeta prioritāro pasākumu un tiem paredzētā finansējuma noteikšanu.

4. Iestādes nodrošina valdības sociālo un sadarbības partneru un nozari pārstāvošo nevalstisko organizāciju iesaisti Valdības rīcības plāna pasākumu īstenošanā.

5. Iestādēm atbilstoši to kompetencei līdz 2019. gada 1. septembrim un turpmāk katru gadu līdz 1. februārim un 1. augustam elektroniski (*excel* formātā) iesniegt Pārresoru koordinācijas centrā pārskatu par Valdības rīcības plānā iekļauto pasākumu izpildi.

6. Šā rīkojuma 5. punktā minētajā pārskatā iestādes norāda būtiskākās veiktās darbības pasākuma izpildes mērķa sasniegšanai. Ja pasākums noteiktajā termiņā izpildīts daļēji vai nav izpildīts, norāda iemeslus, kādēļ pasākums nav izpildīts. Ja pasākuma izpildes termiņš vēl nav iestājies, sniedz informāciju par pasākuma izpildes gaitu un veiktajām darbībām pasākuma mērķa sasniegšanai.

7. Pārresoru koordinācijas centram nodrošināt, ka iestāžu iesniegtā informācija par Valdības rīcības plāna izpildi tiek aktualizēta atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 42. punktam. Pārresoru koordinācijas centrs var pieprasīt iestādēm papildu informāciju par Valdības rīcības plānā iekļauto pasākumu izpildes gaitu.

8. Ministru prezidenta birojam sadarbībā ar Pārresoru koordinācijas centru, ja nepieciešams, organizēt sanāksmes ar iestādēm, lai izvērtētu Valdības rīcības plāna pasākumu izpildes, tai skaitā sagatavot šos jautājumus izskatīšanai Ministru prezidenta vadītajās padomēs.

9. Atzīt par spēku zaudējušu Ministru kabineta 2016. gada 3. maija  rīkojumu Nr. 275 "Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai" (Latvijas Vēstnesis, 2016, 88.nr.).

Ministru prezidents A.K. Kariņš

Finanšu ministrs J. Reirs

Vīza:

Pārresoru koordinācijas centra vadītājs P.Vilks

2019.04.17. 11:36

827

I.Žemaite-Dziceviča, 67082972

irina.zemaite@pkc.mk.gov.lv